CELEX: 62012CN0164
Language: et
Date: 2012-04-03 00:00:00
Title: Kohtuasi C-164/12: Eelotsusetaotlus, mille on esitanud Finanzgericht Hamburg (Saksamaa) 3. aprillil 2012 — DMC Beteiligungsgesellschaft mbH versus Finanzamt Hamburg-Mitte

21.7.2012   
            
            
               ET
            
            
               Euroopa Liidu Teataja
            
            
               C 217/5
            
         Eelotsusetaotlus, mille on esitanud Finanzgericht Hamburg (Saksamaa) 3. aprillil 2012 — DMC Beteiligungsgesellschaft mbH versus Finanzamt Hamburg-Mitte
   (Kohtuasi C-164/12)
   2012/C 217/09
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Kaebuse esitaja: DMC Beteiligungsgesellschaft mbH
   
      Vastustaja: Finanzamt Hamburg-Mitte
   
      Eelotsuse küsimused
   
   
               1.
            
            
               Kas EÜ artikliga 43 (või ELTL artikliga 49) on kooskõlas siseriiklikud õigusnormid, mis näevad ette, et kaasomanike osade või aktsiate üleandmisel kapitaliühingule tuleb üleantud vara hindamisel lähtuda tingimata selle õiglasest väärtusest (mille tulemusel tekib üleandval äriühingul varjatud reservide realiseerimisest kapitalikasum), kui Saksamaa Liitvabariigil ei ole mitterahalise sissemakse tegemise ajal õigust maksustada üleandva äriühingu kasu üleandmise eest vastutasuks saadud uute osade või aktsiate võõrandamisest?
            
         
               2.
            
            
               Juhul kui esimesele küsimusele tuleb vastata eitavalt: kas siseriiklikud õigusnormid on EÜ artikliga 43 (või ELTL artikliga 49) kooskõlas, kui üleandvale äriühingule antakse õigus taotleda varjatud reservide realiseerimise tagajärjel sissenõutava maksu intressivaba ajatamist, mis tähendab, et kapitalikasumilt sissenõutavat maksu võib tasuda vähemalt ühe viiendiku suuruste osadena viie aasta jooksul, tingimusel et maksu tasumine osadena on tagatud?